DSB i Nordjylland har endnu ikke mærket noget til de forsinkelser, som det øvrige Danmark lider under. Mette Grumstrup fra DSB, siger til TV2/NORD, at Nordjylland leverer tog til tiden, men at der helt sikkert vil opstå forsinkelser senere på dagen. Hun opfordrer folk til at holde sig orienteret, eksempelvis via Rejseplanen.dk 23. december er i øvrigt den dag i året, hvor DSB har de fleste kunder - med flest reserverede pladser.
Hos DSB i Nordjylland forløber juletrafikken stille og roligt, men forsinkelserne på Fyn og i Sønderjylland forventes at ramme nordjyderne senere i dag.
 